VEGA præsenterer  
**Kunstnerne på tærsklen til gennembrud i Ideal Bar Live**

*VEGAs mindste venue præsenterer i maj et alsidigt og spændende program med nye kunstnere fra både ind- og udland, der meget vel kan slå igennem i det kommende år. Man kan bl.a. opleve det roste danske folkrock-act Chorus Grant, de engelske electropop-stjerneskud i Clean Bandit og den meget omtalte amerikanske rapgruppe Ratking.*  
  
Ideal Bar Live udmærker sig ved i stadig stigende grad at give plads til artister, der er på tærsklen til at få sit nationale eller internationale gennembrud. Det kan derfor godt betale sig at holde øje med Ideal Bars program, der præsenterer upcoming kunstnere, inden de for alvor vinder indpas hos den brede befolkning.

**Chorus Grant**

Bag kunstnernavnet Chorus Grant finder du sangeren Kristian Finne Kristensen, der har været forsanger i bandet River Phoenix og nu udgør den anden halvdel af bandet Cancer, sammen med forsangeren Nikolaj Manuel Vonsild fra When Saints Go Machine.

Chorus Grant er aktuel med sit anmelderroste album *Space*, der har høstet fem stjerner i både GAFFA, Soundvenue, Undertoner og Politiken. Den indiepoppede sanger spillede på årets Frost Festival og skal bl.a. også spille på NorthSide og Musik i Lejet, efter han har gæstet Ideal Bar den 15. maj.

15. maj – Læs mere og køb billet

**Clean Bandit**

Bandnavnet Clean Bandit siger dig måske ikke umiddelbart noget nu, men det kommer det til. Deres single "Rather Be" har nemlig overtaget de engelske hitlister på samme måde, som Disclosure gjorde sidste sommer. Singlen har allerede indbragt electropop-kollektivet platin hos Spotify i Danmark (2.600.000 afspilning), og videoen er nu set over 41.500.000 gange på YouTube.

De sidste 12 måneder har Clean Bandit oparbejdet et godt live-rygte, som support for bl.a. Disclosure, Alt J, London Grammar, Basement Jaxx og Rudimental. Det er derfor et særdeles prominent, internationalt band, som Ideal Bar præsenterer den 16. maj og holder anmeldernes prognoser, er bandet ikke langt fra det helt store internationale gennembrud. Koncerten er da også allerede udsolgt.

16. maj – Læs mere

**Ratking**

Den amerikanske rapgruppe, Ratking består af tre medlemmer, hvor frontmanden i gruppen er den 20-årige Wiki, hvis stemme og flow sammenlignes med Eminem. Trioen har netop udsendt deres debutalbum *So it Goes*, der er blevet taget godt imod af både de danske og internationale musikmedier.  
  
Danske Soundvenue gav 4/6 stjerner, Pitchfork fulgte efter med 7.5/10 , og Drowned in Sound gav næsten fuld plade; 9/10. Ratking kan helt særligt opleves i Ideal Bar den 17. maj, der er en enestående og spændende mulighed for at stifte bekendtskab med New Yorks nye hiphop-lyd.

17. maj – Læs mere og køb billet

**Øvrige koncerter i Ideal Bar Live i maj:**

Liv Lykke (DK) – Produktionerne strækker sig fra elektronisk minimalisme til den storladne lyd af f.eks. Prag Symfoniorkester.

14. maj – Læs mere og køb billet

White Hinterland (US) – Oplev ærlige og tankevækkende sange fra det anmelderroste album *Kairo*

22. maj – Læs mere og køb billet

Rebekah Christel + Beastie Respond (DK) – Dobbeltkoncert med to nye danske acts.

23. maj – Læs mere og køb billet

Mermaid Business – Fest i Ideal Bar til den lyse morgen.

30. maj – Læs mere og køb billet